open-index/open-wikipedia-markdown huggingface dataset:
Geir Inge Lien

**Geir Inge Lien** (født 1972) er norsk politiker for Senterpartiet som ble innvalgt på Stortinget fra Møre og Romsdal i 2021. Fra 2011 til 2021 var han ordfører i Vestnes.  

I perioden 2013–2017 var Lien første vararepresentant til Stortinget og i perioden 2009–2013 var han fjerde vararepresentant.

## Referanser


## Kilder
* «Framleis "Klinge på tinget" i Møre og Romsdal», på Senterpartiets nettsted; besøkt 25. april 2013.

## Eksterne lenker
*
John Geir Stølan

**John Geir Stølan** (født 6. september 1966) er norsk lokalpolitiker for Senterpartiet. Fra høsten 2011 var han ordfører i Snillfjord kommune. Han trakk seg sommeren 2013 på grunn av at det ble for vanskelig å drive gården og samtidig være ordfører. Han gikk ut av kommunestyret i 2015 etter fire perioder. 

Stølan er bonde med agronom- og agromekaniker-utdanning.

## Referanser
Jan Helge Grydeland

**Jan Helge Grydeland** (født 1953) er norsk lokalpolitiker (Sp). Han var ordfører i Roan kommune fra 2011 til 2015.

Han er far til Runa Grydeland, som i 2012 blei juniorverdensmester i bueskyting.
Ivar Kvalen

**Ivar Kvalen** (født 6. desember 1972) er norsk lokalpolitiker for Senterpartiet. Fra 2011 til 2023 var han ordfører i Luster kommune. Før dette hadde han tre perioder bak seg i kommunestyret.

Kvalen er anleggsleder i Mesta.

## Kilder

* Ordførerpresentasjon i *Kommunal Rapport*; besøkt 25. april 2013.
* «Senterpartiet i Luster», *Sogn Avis* 26. august 2011; besøkt 25. april 2013.
Egil Eide (Folldal)

::*Vi har artikler om flere personer med navn [[Egil Eide]].*

**Egil Eide** (født 29. januar 1958) er norsk lokalpolitiker (Sp) som var ordfører i Folldal kommune fra 2011 til 2015. Før dette hadde han fire perioder bak seg i kommunestyret.

Eide er gårdbruker med agronomutdanning.

## Kilder
* Ordførerpresentasjon i *Kommunal Rapport*; besøkt 25. april 2013.
Aleksandr Djatsjenko

**Aleksandr Djatsjenko**, er navnet til flere personer:

*Aleksandr Djatsjenko (syklist), kasakhstansk syklist
*Aleksandr Djatsjenko (padler), russisk padler
Hurtigløp på skøyter under Asiatiske vinterleker 2011

**[[Hurtigløp på skøyter]] under [[Asiatiske vinterleker]] [[Asiatiske vinterleker 2011|2011]]** ble arrangert i perioden 31. januar til og med 5. februar 2011. Det ble arrangert 12 øvelser, seks for damer og seks for herrer. Konkurransene gikk i Sportpalast Alau i Astana.

## Program

## Deltakere
Det var 61 skøyteløpere som stilte til start og deltok under disse lekene, fordelt på 34 herrer og 27 damer, eventuelle reserver er her ikke tatt med i oppsummeringen.
Disse 61 representerte sju forskjellige nasjonale olympiske komitéer (NOK) totalt, blant herrene var det løpere fra seks NOKer og blant damene var det løpere fra seks NOKer.

Det var Kina som stilte med flest deltakere totalt (14). Kina hadde også flest dameløpere (7), på herresiden var det igjen Kina, Japan, Sør-Korea og vertsnasjonen Kasakhstan som stilte med flest deltakere (7). Qatar deltok for første gang, og hadde med 4 herreløpere.

## Medaljeoversikt

### Beste utøvere medaljer
Medaljer vunnet i lagtempo er her ikke tatt med i listen.

Ved lik plassering er utøverne sortert alfabetisk etter nasjon deretter etter navn.
A = Tok i tillegg Gull i lagtempo.
B = Tok i tillegg Sølv i lagtempo.
C = Tok i tillegg Bronse i lagtempo.

## Poeng

## Herrer
### 500 meter

### 1500 meter

### 5000 meter

### 10000 meter

### Fellesstart (35 runder)

### Lagtempo

## Damer
### 500 meter

### 1500 meter

### 3000 meter

### 5000 meter

### Fellesstart (25 runder)

### Lagtempo

## Eksterne lenker
* Resultater på SpeedSkatingResults.com (manglende resultater for lagtempo og fellesstart)
* 
*
Department for International Development

**Department for International Development** (**DFID**) var et departement i den britiske regjeringen med ansvar for utviklingshjelp.

Departementet ble opprettet i 1997 med oppgaver overført fra utenriksdepartementet, Foreign and Commonwealth Office. Departementets mål var å fremme bærekraftig utvikling og utrydde fattigdom i verden.

I september 2020 ble DFID slått sammen med Foreign and Commonwealth Office til et nytt Foreign, Commonwealth and Development Office.

## Referanser


## Eksterne lenker
*
Einar Grimm

**Einar Grimm** (1872&ndash;1950) var en norsk prest. Han oversatte Erasmus fra Rotterdams *[[Colloquia familiaria]]* til norsk.

Einar Grimm var sønn av en skolebestyrer. Han ble student i 1890 og *[[cand. theol.]]* fra Universitetet i Kristiania i 1896. Siden var han lærer ved Vestheim skole og Frogner skole, før han i 1903 ble kateket i Farsund. Fra 1908 var han kallskapellan ved Kristiansand domkirke, og fra 1917 sogneprest i Grimstad. Fra 1924 var han dessuten prost i Vestre Nedenes prosti. I 1925 ble han utnevnt til sogneprest i Sarpsborg, og i 1938 ble han prost i Vestre Borgarsyssel prosti.

Utenom prestegjerningen interesserte Grimm seg for gresk og latinsk litteratur, spesielt Erasmus fra Rotterdam. Han oversatte Erasmus' *[[Colloquia familiaria]]* til norsk, men oversettelsen ble liggende som manuskript fordi han ikke kunne finne noen forlegger som ville utgi den. Først i 1983 ble den utgitt som *Fortrolige samtaler* i serien *[[Thorleif Dahls kulturbibliotek]]*, etter tilskyndelse av professor Knut Kleve og med et forord av datteren Laura Grimm.

## Litteratur
* N. F. Leganger: *Norges geistlighet og andre norske teologiske kandidater i fast stilling i 1925*. Oslo: Hanche, 1925.

## Referanser
Harry S. Truman bibliotek og museum

**Harry S. Truman bibliotek og museum** (*Harry S Truman Library and Museum*) er et bibliotek og museum i Independence i Missouri tilegnet USAs 33. president. Anlegget var det første biblioteket som ble bygget som følge av at lovgivende myndigheter i 1955 vedtok Presidential Libraries Act. Biblioteket  administreres av Office of Presidential Libraries som hører til National Archives and Records Administration, sammen med tolv andre slike bibliotek som ble bygget seinere.

Fra 1957 hadde Truman kontoret sitt i anlegget.

Begravelsesseremonien ble holdt i bibliotekets aula, og hans grav er anleggets gårdsplass.

## Referanser
Plantasjen

**Plantasjen** er en nordisk butikkjede som spesialiserer seg på planter, vekstprodukter, hagemøbler og mer nylig, dyrefôr. Plantasjen har over 120 butikker i Norden (Norge, Sverige og Finland), og 77 av butikkene befinner seg i Norge (2017).

## Historie
Plantasjen ble opprettet 1. september 1985 i Kongsvinger av Karl Ragnar Rimfeldt. Han åpnet sin første butikk i Hvamkrysset i Skedsmo 17. april 1986. Allerede første driftsår ble Plantasjen i Skedsmo Nordens største hagesenter. I 1995 startet kjeden sitt nye konsept. I 2001 startet den nordiske ekspansjonen, og den svenske kjeden Växhus ble i 2001 overtatt av Plantasjen. I 2016 ble Plantasjen kjøpt av Ratos AB for om lag 1,2 mrd NOK.

Mesteparten av omsetningen i kjeden skjer på våren og forsommeren, og salget er væravhengig. De siste årene har allikevel Plantasjen opplevd en jevn vekst, og blant annet for å sikre en mer jevn omsetning gjennom alle årets sesonger har kjeden utvidet sortimentet til å inkludere produkter som ikke bare selger i sommerhalvåret. Dette inkluderer juledekorasjoner, ved og sesonguavhengige varer som dyrefôr. På grunn av den stadige veksten satser kjeden på fortsatt utvidelse med hovedvekt i Sverige.

I august 2022 ble Jesper Lien ansatt som administrerende direktør i Plantasjen.

## Hagesentre
Plantasjen i Norge består per 2022 av 73 hagesentre og mindre butikker som er lokalisert flere forskjellige steder i Norge.

I de fleste av Plantasjen sine butikkene vil utvalget være delt inn i seksjoner for hagemøbler, inneplanter, uteplanter og dyrefôr.

## Referanser
Lovene om president-bibliotek

USAs **lover om president-bibliotek** er *Presidential Libraries Act of 1955*  og *Presidential Libraries Act of 1986*.

Loven har ført til at tretten biblioteker  administreres av *[[Office of Presidential Libraries]]* som hører til *[[National Archives and Records Administration]]*. Det første president-biblioteket som ble bygget var Harry S. Truman bibliotek og museum som åpnet i 1957.

Biblioteker som ikke administreres av *Office of Presidential Libraries* er blant annet
Calvin Coolidge president-bibliotek og museum.

## Referanser
Johan Petter Skogseth (født 1964)

**Johan Petter Skogseth jr.** (født 1964) er norsk politiker. Han var ordfører i Frosta kommune fra 2011 til 2015 og varaordfører fra 2015 til 2019, som representant for Senterpartiet.

Skogseth stilte for første gang til valg i kommunalpolitikken i 2011 og ble plassert på femteplass på Senterpartiets liste. Ingen kandidat var forhåndskumulert, og Skogseth fikk flest kumuleringer. Gjennom et samarbeid mellom Senterpartiet, Arbeiderpartiet, Sosialistisk Venstreparti og Kristelig Folkeparti ble han valgt til ordfører.

Skogseth er utdanna innen landbruksøkonomi fra Nord-Trøndelag distriktshøgskole. Han arbeidet først innen regnskap og revisjon, deretter som økonomisjef og administrerende direktør i Asplan Viak i Trondheim fra 1994 til 2005 og daglig leder i Studentsamskipnaden i Nord-Trøndelag fra 2005 til 2011. I 2011 tok han mastergrad i kunnskapsledelse ved Copenhagen Business School. Etter perioden som ordfører gikk han tilbake til  studentsamskipnaden.

Han er sønnesønn av Sp-politiker Johan Petter Skogseth, som var ordfører i kommunen fra 1962 til 1963.

## Referanser
Trenregimentet

**Trenregimentet** er en trenavdeling i Hæren med ansvar for vedlikehold og drift av Hærens leirer.

Regimentet har 900 ansatte og vernepliktige. Det har ansvar for drift av Hærens leirer, inkludert drift og vedlikehold av blant annet kjøkken, velferd, idrett, allmenn helsetjeneste, skytefelt samt bygg og anlegg. I enkelte geografiske områder gir Trenregimentet støtte til avdelinger utenfor Hæren. 

I regimentet inngår også Alliert treningssenter (ATS) og Logistikkbataljonen. ATS er bindeleddet mellom allierte og militære avdelinger, allierte og sivile myndigheter, grunneiere og andre aktører. Logistikkbataljonen ivaretar alle forsyninger i Hæren.

## Bakgrunn
Avdelingen ble opprettet i 2009 da Hæren overtok oppgaver og elementer fra Forsvarets logistikkorganisasjon.

## Oppdrag
Avdelingen har ansvar for understøttelse av Hæren gjennom drift av Hærens 8 baser: 5 leire i Troms og Finnmark, og 3 leire på Østlandet. Herunder verksteder, skyte- og øvingsfelt, forpleining og kjøkken og velferds- og idrettstilbud, samt oppfølging av leieavtaler med Forsvarsbygg.

Avdelingen har også hovedansvaret for å ivareta allierte land- og marineinfanteriavdelinger i forbindelse med trening, øving og operasjoner.

## Organisering
Trenregimentet holder til ved alle Hærens garnisoner og er organisert i regionale underavdelinger. Hovedkvarteret er i Brigadebygget i Heggelia på Bardufoss og er direkte underlagt sjef Hæren. Avdelingen består av 450 sivile og militære ansatte, samt ca. 50 vernepliktige soldater som til sammen utgjør Hærens logistikkavdeling.

I enkelte garnisoner støtter Trenregimentet også avdelinger utenfor Hæren. Under krigen i Afghanistan leverte avdelingen operative logistikkapasiteter gjennom Nasjonalt støtteelement (NSE).

## Nytt navn
6. januar 2021 skiftet avdelingen navn fra Operasjonsstøtteavdelingen til Trenregimentet.

## Referanser


## Eksterne lenker
* Trenregimentet Forsvaret.no
Liangzhukulturmuseet

**Liangzhukulturmuseet** () i utkanten av Hangzhou i provinsen Zhejiang i Folkerepublikken Kina huser en samling av arkeologiske artefakter fra Liangzhukulturen.

Museet ble tegnet av David Chipperfields arkitektselskap og stod ferdig i 2007. 

## Referanser




## Eksterne lenker
*
Calvin Coolidge president-bibliotek og museum

**Calvin Coolidge president-bibliotek og museum** (*Calvin Coolidge Presidential Library and Museum*) er en samling i bygget til Forbes-biblioteket i Northampton (Massachusetts). Den er tilegnet USAs 30. president og den har dokumenter som ble donert av Coolidge fra og med 1920.

Biblioteket er ikke en av de tretten president-biblioteker som administreres av *[[Office of Presidential Libraries]]* som hører til *[[National Archives and Records Administration]]*.

## Eksterne lenker
* Calvin Coolidge Presidential Library & Museum
Bygningskollapsen i Savar i Bangladesh 2013

**Kollapsen i tekstilfabrikken i Bangladesh** var en ulykke som skjedde den 24. april 2013. Den åtteetasjers bygningen «Rana Plaza» i Savar utenfor Dhaka raste sammen. 1138 mennesker omkom, og over 2&nbsp;500 ble skadet, mange kritisk. 
## Hendelsen
Bygningen som inneholdt banker, butikker og flere tekstilfabrikker kollapset i rushtiden om morgenen. Det ble oppdaget sprekker i bygningen den 23. april og politiet hadde oppfordret til evakuering før bygningen raste sammen. Mens sjefene i banken sørget for at de ansatte ble evakuert, ble de ansatte i tekstilfabrikkene tvunget på arbeid av fabrikksjefene ifølge noen av de overlevende.

I forbindelse med en aksjon for å redde en kvinne fra ruinene, prøvde redningsmannskapene å skjære seg gjennom et stålrør. Arbeidet førte til at gnister utløste en brann i ruinene. Brannen førte til at kvinnen døde. 

Den 10. mai meldte Aftenposten, med kilde fra hæren i Bangladesh, at dødstallet hadde passert 1000. Samtidig ble det meldt at en overlevende var reddet ut etter 17 dager. Et år senere var det klart at 1138 hadde omkommet og flere tusener var skadet.

## Bakgrunn
Dagen før kollapsen ble det oppdaget store synlige sprekker på fabrikken. Bygningen som opprinnelig hadde fem etasjer, hadde blitt påbygd med tre etasjer. Denne påbyggingen var ulovlig. Ifølge tekstilindustriens bransjeorganisasjon i Bangladesh hadde de bedt om å stanse arbeidet ved fabrikken på grunn av sprekkene i bygningen. Arbeiderne i bygningen ble først evakuert fra arbeidsplassen sin. En av arbeidstakerne, Abdur Rahim som arbeidet i sjette etasje  fikk forsikringer fra fabrikksjefen om at det var trygt å arbeide i fabrikken, på grunn av strengt tidspress med å nå en leveranse til en vestlig kunde. Dagen etterpå raste bygningen sammen.

Det viste seg etter ulykken at Rana Plaza ikke var bygget for å inneholde tunge industrielle maskiner, tonnevis av tekstiler, samt tusenvis av mennesker. Bygget Rana Plaza bestod også av to flere etasjer enn det som ingeniørene opprinnelig hadde beregnet, og jordsmonnet under bygget var heller ikke i stand til å tåle belastningen.

## Arrestasjon av de ansvarlige
Eieren av bygningen, Mohammed Sohel Rana, var på flukt etter bygningen raste sammen. Han ble pågrepet i byen Benapole nær grensen til India søndag den 28. april. Han vil bli stilt for retten. I tillegg er tre fabrikkeiere og to ingeniører arrestert. Det var jubelscener ved den sammenraste bygningen da det ble opplyst at eieren av fabrikken var arrestert.

## Referanser


## Kilder
*Aftenposten.no: Innestengte roper fortsatt fra ruinene i Dhaka
*nrk.no: 62 funne i live i natt - 1000 framleis sakna i ruinane i Bangladesh
Erling Andersen (1901–1969)

**Erling Andersen** (1901–1969) var en norsk idrettsutøver og lokalpolitiker fra Mjøndalen. Andersen spilte fotball og bandy for Mjøndalen Idrettsforening og ble norgesmester i bandy i 1930. Samme år fikk han sin eneste bandylandskamp, i 5-1-tapet mot Sverige i Stockholm. I fotball spilte han to  og scoret tre mål. 18. juni 1929 debuterte han med scoring i Norges 4-0-seier over  i Nordisk mesterskap. Fem dager senere fulgte han opp med to scoringer da Norge slo  5-2 i Idrætsparken.

Erling Andersen var arbeider på cellulosefabrikk og engasjerte seg i politikken for Arbeiderpartiet. Han var ordfører i Nedre Eiker fra 1946 til 1955.

## Referanser




## Eksterne lenker
* 
*  Erling Andersen – spillerprofil på *playerhistory.com*.
Erling Andersen

**Erling Andersen** er navnet til flere personer:

*Erling Andersen (kappgjenger), (1960– ) norsk kappgjenger.
*Erling Andersen (1901–1969), norsk idrettsutøver og lokalpolitiker.
*Erling Andersen (saksofonist), norsk saksofonist og jazzmusiker.
*Erling Andersen (bassist), norsk bassist.

*Erling Thurmann-Andersen, (1945–2002) norsk filmfotograf.
*Rolf Erling Andersen, (1947– ) norsk politiker.
*Erling Løken Andersen, (1981– ) norsk internettgründer.
*Erling S. Andersen, (1941- ) professor emeritus
Andrew Vachss

**Andrew Henry Vachss** (født 19. oktober 1942, død 27. desember 2021) var en amerikansk krimforfatter, konsulent i barnevernspørsmål, og som advokat i New York representerte han bare barn og ungdommer, da de, ifølge Vachss, ikke har en egen stemme i samfunnet.
## Biografi
Andrew Vachss har skrevet 25 romaner og to novellesamlinger, samt poesi, sangtekster og tegneseriebøker. Mest kjent var Andrew Vachss formodentlig for sine hardkokte romaner om privatdetektiven Burke, der boken *Another Life* avslutter serien på atten romaner, utgitt 30. desember 2008 i USA. Andrew Vachss skrev også faglitteratur, som artikler og essayer om barnevern og en bok om ungdomskriminalitet.

Hans bøker har blitt oversatt til 20 språk, og hans noveller, essayer og artikler har blitt publisert i tidsskrift som The New York Times, Antaeus, Esquire, Parade og Playboy. Andrew Vachss' forfatterskap har blitt belønnet med blant annet Grand Prix de Littérature Policiére, for *Strega* [ som *La Sorcière de Brooklyn* ], Deutsche Krimi Preis for *Flood* [ som *Kata* ] og Raymond Chandler Award for hans samlede verk.

Andrew Vachss var medlem av den amerikanske PEN-klubben og Writers Guild of America.

## Bibliografi
### Romaner om Burke
* *Flood* 1985 – oversatt 1995 (norsk tittel: *Kobra*) 
* *Strega* 1987 – oversatt 1993 Chicago Sun-Times skrev om romanen *Strega* 1987: «Den er så hardkokt at Mike Hammer og Sam Spade minner mer om eggeplomme.»
* *Blue Belle* 1988 – oversatt 1994  
* *Hard Candy* 1989 – oversatt 1995 (norsk tittel: *Candy*) 
* *Blossom* 1990 – oversatt 1996 
* *Sacrifice* 1991 
* *Down in the Zero* 1994 
* *Footsteps of the Hawk* 1995 
* *False Allegations* 1996 
* *Safe House* 1998 
* *Choice of Evil* 1999 
* *Dead and Gone* 2000 
* *Pain Management* 2001 
* *Only Child*  2002 
* *Down Here* 2004 
* *Mask Market* 2006 
* *Terminal* 2007 
* *Another Life* 2008 

### Andre romaner
* *A Bomb Built in Hell* 1973
* *Shella* 1993
* *Batman: The Ultimate Evil* 1995
* *The Getaway Man* 2003
* *Two Trains Running* 2005
* *Haiku* 2009
* *Heart Transplant* 2010
* *The Weight* 2010

### Novellesamlinger
* *Born Bad* 1994
* *Everybody Pays* 1999
* *Dog Stories*  Online-samling

## Referanser


## Eksterne lenker
* 
* ''Den yttersta fascismen,'' av Andrew Vachss, ur EXPO nr.1, 1996 
* Andrew Vachss hos Nordbok
COROT-2

**COROT-2** er en stjerne som befinner seg 930 lysår unna i stjernetegnet Ørnen. Stjernen er en gul dverg med en tilsynelatende størrelsesklasse på 12,57 og er litt kjøligere enn solen. Stjernen er omgitt av stjernen **2MASS J19270636+0122577** av spektraltype K9, og COROT-2 er således et dobbeltstjernesystem.

COROT-2 er omgitt av eksoplaneten COROT-2b, en hot Jupiter som ble oppdaget 20. desember 2007.

## Referanser
Jordskjelvet i Laghman 2013

**Jordskjelvet i Laghman** var et jordskjelv med momentmagnitude på 5,6 som inntraff 24. april 2013 kl. 09:25 (UTC), det vil si kl. 13:55 lokal tid, med et episenter nær Jalalabad og 11 km unna Mehtar Lam, som er hovedstaden i den østafghanske provinsen Laghman. Skjelvet fant sted 6,6 km under bakken og hadde en dybde på 62,1 km. Rystelsene kunne også merkes i nabolandene Pakistan og India. Det ble ikke rapportert om eventuelle omkomne eller ødeleggelser umiddelbart etter skjelvet. Senere oppgav afghanske myndigheter at minst 33 mennesker var omkommet og over 120 skadet. 

Rystelsene kunne merkes i de pakistanske områdene Parachinar, Mohmad Agency, Shabqadar, Swat, Peshawar, Islamabad, Chiniot og Lahore.

Den 16. april var et annet jordskjelv, som målte 7,8 på Richters skala og som hadde episenter i Iran, også merkbart i store deler av Pakistan. Dette skjelvet drepte minst 40 mennesker i den vesle landsbyen Mashakhel i den pakistanske provinsen Balutsjistan, nær grensen mellom Pakistan og Iran.

## Referanser
COROT-2b

**COROT-2b**, tidligere kjent som **COROT-Exo-2b**, er en eksoplanet som roterer rundt stjernen COROT-2 930 lysår unna i stjernebildet Ørnen. Planeten ble oppdaget 20. desember 2007 under en passasje foran stjernen COROT-2, og var den andre som ble oppdaget av det franskledede COROT space telescope.

COROT-2b er en såkalt hot Jupiter, har omkring 1,43 ganger Jupiters radius og 3,3 ganger større masse enn Jupiter. 

## Referanser
Ibri

**Ibri** (arabisk: عبري) er en by i guvernementet Ad Dhahirah i det nordøstlige Oman. Byen hadde 97&nbsp;429 innbyggere i 2003. 

Distriktet (*[[Wilaya|wilayat]]*) Ibri preges av arkeologiske landemerker slik som fort, slott og tårn. Restene av byen Bat finnes også her. Dette er det andre arkeologiske stedet i Oman som har blitt klassifisert av UNESCO i listen over verdens kulturarvsteder, etter Bahla-fortet i Ad Dakhiliyah. Ibri er en spennende by som ligger en to timers kjøretur fra Al Ain. Avstanden til hovedstaden Muskat er 217 km. 

Klimaet i Ibri er vanligvis varmt og tørt med temperaturer mellom 35 og 50 °C om sommeren, men i perioden fra desember til februar er det relativt kjøligere med temperaturer som varierer mellom 15 og 25 °C.
Prodidactidae

* se systematisk inndeling

**Prododactidae** er en liten gruppe (familie) av små sommerfugler med svært usikker systematisk plassering. De hører til i den store gruppen Ditrysia, men hvilke andre familier de er i slekt med er ganske uklart. Det er bare én navngitt art, men man kjenner minst én, foreløpig ubeskrevet, art til.

## Utseende
Små til middelsstore (vingespenn ca. 30 millimeter), middels kraftige sommerfugler. Forvingene er noe tilspisset, brunrøde med spredte, mørkere skjell. Bakvingene er gulaktige, kan ha en gulhvit flekk ved roten.

## Levevis
*Prodidactis mystica* har larver som lever på planten *Nuxia congesta* (familien Stilbaceae).

## Utbredelse
Denne gruppen er bare kjent fra det sørlige og østlige Afrika (Sør-Afrika, Swaziland, Zimbabwe og Tanzania).

## Systematisk inndeling
Gruppen ble tidligere plassert i familien sneglespinnere (Limacodidae), men larven viste seg å være helt ulik sneglespinnernes karakteristiske larver 
. Den har også vært plassert i familiene Yponomeutidae og Crambidae, men det er også flere trekk som taler mot disse plasseringene. Per i dag er *[[Prodidactis]]* plassert i den store gruppen Ditrysia, men med uavklart plassering i forhold til de mange andre undergruppene som inngår her.

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Familien **Prodidactidae** Epstein & Brown, 2003
********** Slekten *[[Prodidactis]]* Meyrick, 1921
*********** *[[Prodidactis mystica]]* Meyrick, 1921
*********** *Prodidactis* sp. - hittil ubeskrevet art fra Tanzania 

## Referanser


## Eksterne lenker
*
Fjodor Abramov

**Fjodor Aleksandrovitsj Abramov** (1920–1983) var en russisk forfatter.
__NOTOC__
Abramov meldte seg som frivillig til forsvaret av Leningrad under andre verdenskrigen. Han ble alvorlig såret og sendt hjem igjen. I 1956 ble han dosent i sovjetisk litteratur, men etter 1960 konsentrerte han seg om å skrive selv. I bøkene skildrer han den vanskelige situasjonen til nordrussiske bønder under og etter krigen. Han ble straffet flere ganger for å bryte Sovjetunionen sine retningslinjer for litteratur.

Småplaneten 3409 Abramov er kalt opp etter Fjodor Abramov.

## Bibliografi (utvalg)
* *Bratja i siostry*, roman ("Brødre og søstre") 1958
* *Vokrug da okolo*, 1963
* *Dve zimy i tri leta*, roman ("To vintre og tre somre") 1969
* *Puti-pereputja*, roman ("Stier og veiskiller") 1973
* *Dom*, roman ("Huset") 1980
* "Chistaya kniga", roman ("Ren bok"), ikke fullført

## Oversettelser til norsk
* *Morshjertet* fra *Halvveis til månen : nye sovjetrussiske noveller* redigert av Aleksej D.Perminow, til norsk 1977
* *Pelageja* til norsk 1978
* *Al'ka*, norsk tittel: ''Aljka' til norsk 1978

## Referanser


## Kilder
* Halvveis til månen hos Nordbok
* Fjodor Abramov hos Nordbok
* caplex.no

## Eksterne lenker
* 
* "Fyodor Abramov", Encyclopædia Britannica, 2009, Encyclopædia Britannica Online, 5. mai 2009
Jonas Grønner

**Jonas Grønner** (født 11. april 1994) er en norsk tidligere fotballspiller.

## Karriere
Han debuterte i Tippeligaen for Brann mot Sogndal den 16. mai 2012, og signerte sin første proffkontrakt for klubben to uker senere, den 31. mai 2012.

Jonas Grønner gjorde seg bemerket da han som 16-åring spilte to kamper fra start i NM 2010, først mot Arna-Bjørnar og deretter mot Fyllingen. Han ble da en av de yngste spillerne noensinne som spilte for Branns a-lag.
Grønner var sentral da Branns guttelag spilte seg frem til finalen i NM samme år. Han etablerte seg også på det norske G16-landslaget og spilte åtte kamper der. Han var kaptein på både klubb- og landslag.

I slutten av 2011 ble han plassert på Branns b-liste, noe som betydde at han kunne spille kamper i Tippeligaen selv om han ikke hadde profesjonell kontrakt med klubben. Han fikk likevel ikke debutere denne sesongen. Neste sesong ble han igjen plassert på b-listen, og fikk sin debut som innbytter i Branns 5–0-seier over Sogndal den 16. mai. Femten dager senere signerte han sin første profesjonelle kontrakt med klubben, som strakk seg ut 2013-sesongen. 

Den 2. september 2012 fikk Grønner sin første kamp fra start i Tippeligaen. Brann vant kampen 4–1 over Molde, og Grønner fikk ros for innsatsen. Siden har han startet tre Tippeligakamper, mot Tromsø den 11. november 2012, mot Odd den 26. april og mot Sogndal den 5. mai 2013.

Den 12. januar 2013 forlenget Grønner kontrakten sin til å vare ut 2015-sesongen.

Den 27. juli 2013 ble Grønner lånt ut til den islandske klubben Knattspyrnufélag Reykjavíkur . Avtalen varte ut 2013-sesongen. Grønner spilte ni kamper på Island, og ble en del av laget som vant Úrvalsdeild 2013.

I 2022 begynte han som ekspertkommentator i Warner Bros. Discovery Norway.

## Referanser


## Eksterne lenker
*
Enric Palomar

**Enric Palomar** (født 1964 i Badalona) er en spansk komponist. Han studerte ved Barcelona Conservatory under Benet Casablancas og Joan Albert Amargós.

Hans verk Interludio Alegórico (dedikert til Claude Debussy) fikk hederlig omtale ved the Xth Composition Awards, organisert av myndighetene i Catalonia, Spania. Han har skrevet mange kammerspill for ulike ensembler og solister, for eksempel operaene Ruleta, med en libretto av Anna Maria Moix og Rafael Sender, som hadde premiere på Mercat de les Flors, Barcelona, i 1998, og Juana, basert på livet til Juana I av Castile, med en libretto av Rebecca Simpson, som hadde premiere på Oper Halle, Tyskland, in 2005, og som senere ble fremført på Teatre Romea, Barcelona og Staatstheater Darmstadt i Tyskland.

Operahuset i Barcelona, Gran Teatre del Liceu, leiet han inn for å komponere La cabeza del Bautista, basert på Ramón Maria del Valle-Incláns stykke med samme navn. Stykket hadde premiere den 20. april 2009.

Den spanske Nasjonalballetten, Ballet Nacional de España, fikk Palomar til å komponere stykket Negro Goya, en ballett baset på Goyas siste verk. Premieren var i juli 2011. I 2011 hadde han også premiere med sin første Piano Concerto (med Iván Martín som pianosolist) og Beceroles (et oratorium) på Auditori, Barcelona.

Palomar er også interessert i jazz og populærmusikk, spesielt flamenco, og er aktiv som komponist, arranger og dirigent. Blant stykkene hans er Lorca al piano en sigøyner-suite for fire pianoer, perkusjon, vokal (flamenco og opera) og dans. Han har samarbeidet med flamencosangeren Miguel Poveda i "Poemas del exilio" hvor Palomar skrev musikken til dikt av Rafael Alberti. "Poemas del exilio" ble premiert med the City of Barcelona Prize.

I dag er han kunstnerisk leder ved Escuela Superior de Musica Taller de Musics i Barcelona.

## Referanser
Gliese 876 e

**Gliese 876 e** er en eksoplanet som går i bane rundt stjernen Gliese 876 15,6 lysår unna i stjernebildet Vannmannen. Planeten ble oppdaget 23. juni 2010.

Gliese 876 e har er en 1:2:4 Laplace resonans med planetene Gliese 876 c og Gliese 876 b: For hvert omløp planet e foretar, fullfører planet b to omløp og planet c fire omløp rundt sternen. Dette er det andre kjente tilfellet av en Laplace resonans, etter Jupiters måner Io, Europa og Ganymedes.

## Referanser
Wartburgfesten

**Wartburgfesten i 1817** er navnet på en studentdemonstrasjon som fant sted 18. oktober 1817 på borgen Wartburg ved Eisenach i den tyske delstaten Thüringen.

## Foranledningen
Demonstrantene på Wartburg var ca. 500 medlemmer av studentbevegelsen die Burschenschaft, som hadde samlet seg i anledning trehundreårsminnet for reformasjonen og fireårsminnet for slaget ved Leipzig, tyskernes avgjørende seier over Napoleon. Studentene kom fra alle deler av Tyskland og utgjorde en åttendedel av landets studentmasse. Ingen av deltakerne kom fra Østerrike, hvor studentforeningene (Burschenschaftene) var forbudt.

Den umiddelbare foranledning til demonstrasjonen var imidlertid studentenes skuffelse over at Fredrik Vilhelm III av Preussen ikke hadde innført noen forfatning slik han hadde lovet. Studentene mente at Det tyske forbund som var opprettet på Wienerkongressen i 1815, var uten makt og at Forbundsdagen bare tjente adelen.

## Festens forløp
Studentenes kamprop var *Ehre – Freiheit – Vaterland* (norsk: *Ære – Frihet – Fedreland*) og demonstrasjonen regnes som den første borgerlig-demokratiske forsamling i Tyskland.

Under demonstrasjonen ble det avholdt et skuespill i form av et bokbål, der blant annet Code Napoleon, verker av forfatteren og Russlands generalkonsul August von Kotzebue og annen litteratur som ble vurdert som i strid med den tyske ånd, ble brent. Friedrich Ludwig Jahn var ikke tilstede under Wartburgfesten, men antas å ha vært den åndelige far for bokbålet. Forøvrig forløp Wartburgfesten fredelig, men skremte myndighetene. I årene som fulgte ble det grepet hardt inn mot professorer og studenter.
## Etterspill
Heinrich Heine uttalte seg kritisk til bokbålet på Wartburg: 

Karl Ludwig Sand var deltaker under Wartburgfesten, men ble siden mer kjent for å ha myrdet August von Kotzebue, hvis bøker også var gått med i bokbålet. Som et etterspill til bokbålet på Wartburg og i tillegg andre hendelser, fulgte Karlsbad-beslutningene i 1819. Dekretene fra Karlsbad innskrenket blant annet pressefriheten og ga hjemmel for å bekjempe liberale og nasjonale strømninger i landet. Dekretene ble vedtatt under ledelse av den østerrikske utenriksminister Metternich.

## Referanser
Idol gir tilbake

I **Idol gir tilbake** samles Idol-deltakere fra flere sesonger, Idol-dommere og programledere i et direktesendt helaftens underholdningsshow som sendes på TV2.

## Formål
Formålet med Idol gir tilbake er at Idol-deltakere, dommere og programledere vil bruke oppmerksomheten Idol har gitt dem til å hjelpe barn i andre deler av verden.
I Norge går støtten fra «Idol gir tilbake» til Plan Norge, og organisasjoens arbeid med å bedre forholdene for barn i Afrika, Latin-Amerika og Asia.

## Historikk
Idol gir tilbake ble første gang holdt i Norge 1. desember 2007. Konseptet er tuftet på *Idol gives back*, som er fra USA, Idol gives back. I Norge produseres showet av Monster Media. Det holdes i Norge for andre gang 12. mai 2013.

## 2007
I den første Idol gir tilbake-sendingen var Marte Stokstad og Kyrre Holm Johannessen programledere. Det var gjensyn med 48 Idol-finalister, 7 Idol-programledere og 13 dommere. Alle Idol-finalistene i 2007 opptrådte, og en vinnermedley med Jorun Stiansen, Kjartan Salvesen, Kurt Nilsen og Aleksander With ble også fremført. I tillegg bidro Alejandro Fuentes, Tone Damli Aaberge, Marion Ravn, Margaret Berger, Maria Haukaas Storeng, Vivian Sørmeland, Cindy Hovde, Anneli Drecker, Gaute Ormåsen og flere andre i showet. Produsent var Steinar Berntsen.

## 2013
TV-sendingen ble ledet av Stian Blipp og Solveig Kloppen. På scenen stilte tidligere Idol-deltagere og dommere, som Kurt Nilsen, Astrid Smeplass, Tone Damli, Marion Ravn, Jenny Langlo, Aleksander With og Steffen Jacobsen – i tillegg til alle finalistene i Idol 2013. Produsent var Christian Holst Meinseth

## 2016
I 2016 sendte TV 2 The Stream. *The Stream gir tilbake* ble sendt 30. desember 2016 på TV 2 live. 

## Eksterne lenker
* TV2 Underholdning Idol gir tilbake 2013 – Nettsak om Idol gir tilbake 2013 på TV2s nettsider
* Margrethe Berger & Anneli Drecker synger duett «Don't Give Up» i 2007 - YouTube
* Marion Ravn & Aleksander With synger duett «Like a Preyer» - Youtube
* American Idol http://www.americanidol.com/ – internasjonal nettside for Idol
* American Idol Donation Page https://web.archive.org/web/20130618125414/https://www.idolaid.com/donate.asp - internasjonal donasjonsside
* Plan Norge
* Monster Entertainment 
* Tidens Krav 31.10.2007
* Idol gir tilbake - til Plan, fra My News Desk
* Tilbakeblikk på Idol gir tilbake 2007, fra My News Desk
Oddmund Andersen

**Oddmund Andersen** (1915–1999) var en norsk fotballspiller som var aktiv i tiden før og etter andre verdenskrig. Han var senterhalf på Mjøndalen og ble norgesmester for klubben i 1934 og 1937. Andersen debuterte på det norske  mot  1. november 1936. Sine neste tre landskamper spilte han i 1946, ti år senere. Han var reserve under Fotball-VM i 1938, men kom ikke på banen.

Broren Hans spilte også for Mjøndalen. Han fikk én landskamp og ble norgesmester i fotball og bandy.

## Referanser




## Eksterne lenker
*
Hans Andersen (1905–1969)

**Hans Andersen** (1905–1969) var en norsk fotball- og bandyspiller som spilte på Mjøndalen. Han ble norgesmester i fotball for Mjøndalen tre ganger (i 1933, 1934 og 1937). Han fikk én kamp for det norske . Han var med på laget som tapte 5-1 for  i juni 1937. I bandy ble han norgesmester i 1930.

Broren Oddmund spilte også fotball for Mjøndalen. Han ble norgesmester to ganger og spilte fire landskamper.

## Referanser




## Eksterne lenker
*
Al Buraimi (by)

**Al Buraimi** (arabisk: البريمي) er en oaseby i det nordlige Oman og hovedstaden i guvernementet Al Buraimi. Byen ligger på grensen mellom Oman og De forente arabiske emirater, 375 km unna hovedstaden Muskat, og er en viktig grenseovergang. Den største byen på den andre siden av grensen er Al Ain. I 2003 hadde Al Buraimi 67&nbsp;963 innbyggere. 

Byen har en rekke historiske fort og hus. Hovedfortet er Al-Khandaq, som inngår i emblemet for distriktet (*[[Wilaya|wilayat]]*) Al Buraimi, og Al-Hillah-fortet. Det omanske ministeriet for kulturarv og kultur har nylig stått for restaurering av begge disse fortene.

## Eksterne lenker
* Offisiell nettside for guvernementet Al Buraimi (på engelsk)
Da damene dro

***Da damene dro*** er en norsk dokusåpe som gikk på TV 2 fra 2009. Serien handlet om livet på Husøy i Troms, der alle familiefedrene måtte bli igjen og passe hus og unger – mens mødrene dro på en tidagers sydenferie.

Premieren ble sett av 856 000 og hadde en markedsandel på 48 prosent.

## Referanser


## Eksterne lenker
*
Husvatnet

**Husvatnet** er et vatn som ligger i Ballangen sentrum.

Det har siden 2010 blitt et populært turområde, hvor noen ildsjeler fra bygda har skaffet ressurser fra kommunen og ordnet skøytebane, broer og benker i området. I tilknytning til Husvatnet er det også laget turløyper, som er tilrettelagt for funksjonshemmede.

## Referanser


## Eksterne lenker
* Husvatnet hos Ballangen museum. Nettstedet er besøkt 28. april 2013.
UNIDIR

**UNIDIR**, United Nations Institute for Disarmament Research, er et FN-tilknyttet institutt for forskning på nedrustning. Det holder til i Genève i Sveits.

## Eksterne lenker
* Informasjon om UNIDIR, via FN-sambandet
Sigurd Andersen

:*For professoren og rektoren ved NTH, se [[Sigurd Per Andersen]].*

**Sigurd Andersen** (født 2. januar 1903, død 23. juni 1962) var en norsk fotball- og bandyspiller som var aktiv på 1920- og 1930-tallet. Han spilte på Mjøndalen og var bror av Einar «Gubbe» Andersen.

Sigurd Andersen ble norgesmester i fotball for Mjøndalen i 1933 og 1934. Han debuterte for det norske  som ytre høyre mot  3. juni 1928. Norge vant 6-0 og både han og broren Einar scoret. Sigurd Andersen var også med i Norges to neste landskamper, men spilte ikke på landslaget etter 1928.

I bandy ble han norgesmester i 1930.

## Referanser




## Eksterne lenker
*
Nguyễn Hữu Thọ

**Nguyễn Hữu Thọ** (født 10. juli 1910 i Ben Luc i Long An-provinsen i Mekongdeltaet, død 24. desember 1996 i Hanoi) var en vietnamesisk politiker.

Han var leder av sentralkomitéen i FNL fra 1961, statsminister i den kortvarige Republikken Sør-Vietnam etter Saigons fall og fram til gjenforeningen, og var fungerende president i Vietnam i perioden 30. mars 1980 til 4. juli 1981.

## Bakgrunn
Han var en fransk-utdannet advokat fra Cochinkina og medlem av den franske seksjonen av den sosialistiske Den andre internasjonalen samt deltaker i den vietnamesiske uavhengighetskampen. Han ble i 1948 medlem av *den vietnamesiske nasjonale folkelige liga* (Liên Việt) og fra 1949 gikk han inn i Det vietnamesiske kommunistparti. Han var fengslet i årene 1950-1952 og kom senere til å støtte Genève-avtalen av 1954, men sto i opposisjon til Sør-Vietnams president Ngô Đình Diệm, og ble fengslet av Diệm i november samme år.

## Vietnamkrigen
Han lyktes først å rømme i 1961 og ble da leder av sentralkomitéen i FNL, og senere i *Den provisoriske revolusjonære regjeringen i republikken Sør-Vietnam* (vietnamesisk Chính Phủ Cách Mạng Lâm Thời Cộng Hòa Miền Nam Việt Nam) da denne ble opprettet i 1969, en post han hadde for resten av Vietnamkrigen. Etter Saigons fall ble han først leder av overgangsstyret fram til gjenforeningen, da han ble en av visepresidentene i Vietnam. Da president Tôn Đức Thắng døde 30. mars 1980 var han fungerende president fram til Trường Chinh ble utnevnt til ny president 4. juli 1981.

## Referanser
Jabal an Nabi Shu’aib

**Jabal an Nabi Shu'aib** («Fjellet til profeten Shu'aib», arabisk: جبل النبي شعيب) er et fjell i guvernementet Sanaʿa i Jemen. Det har en høyde på  meter og er det høyeste fjellet både i Jemen og på hele Den arabiske halvøy. Fjellet ligger i et naturreservat.

## Referanser
MINUSMA

**Mission multidimensionnelle intégrée des Nations Unies pour la stabilisation au Mali**, **MINUSMA**, er en fredsbevarende FN-styrke opprettet 25. april 2013 ved FNs sikkerhetsråds resolusjon 2100. Den ble operativ 1. juli 2013.

## Bakgrunn
Opprettelsen av styrken skjedde på bakgrunn av krigen i Nord-Mali, som begynte i januar 2012 med et tuaregopprør. MINUSMA fikk i oppdrag i å hjelpe myndighetene i Mali i å gjenopprette kontroll over landet, støtte nasjonal dialog og avholdelse av frie valg. Den skulle beskytte sivile, fremme menneskerettigheter, støtte humanitær bistand og bevaring av kulturminner (Mali har truede verdensarvsteder), samt støtte nasjonal og internasjonal rett. 

De vestafrikanske staters økonomiske fellesskap (ECOWAS) satte inn militærstyrken MISMA i Mali i januar 2013. MINUSMA tok over for AFISMA 1. juli 2013. De vestafrikanske soldatene ble innlemmet i MINUSMA. FN-styrken tok opp i seg FN-kontoret i Mali (*United Nations Office in Mali*, UNOM). 

## Styrke
Sikkerhetsrådet godkjente en styrke på  soldater og politifolk for MINUSMA. Per 9. mai 2020 hadde MINUSMA  soldater og  politifolk. I tillegg kom 3384 sivile. FNs fredskorps bidro med 192 personer.

Nederlenderen Bert Koenders ble oppnevnt som politisk leder for styrken i egenskap av spesialrepresentant for FNs generalsekretær. Han ble i desember 2014 etterfulgt av Mongi Hamdi fra Tunisia. I desember 2015 ble Mahamat Saleh Annadif fra Tsjad utnevnt.

Militær befalhavende var først generalmajor Jean Bosco Kazura fra Rwanda. Generalmajor Michael Lollesgaard fra Danmark overtok som styrkesjef i mars 2015. Etter at hans periode utløp 31. desember 2016, ble generalmajor Jean-Paul Deconinck fra Belgia styrkesjef.

Den norske regjeringen vurderte norsk deltakelse i MINUSMA, og meldte 3. juni 2013 at Norge ville bidra med «inntil fem stabsoffiserer og en informasjons- og analyseenhet på inntil 15 personer til operasjonshovedkvarteret». I tillegg kom inntil fem norske politifolk. I juni 2014 bestemte regjeringen å forlenge bidraget av omkring 20 stabsoffiserer og analytikere med ett år. Regjeringen bestemte i september 2015 å delta i styrken med ett C130J transportfly i ti måneder fra 1. januar 2016.

I 2023 krevde Malis overgangsregjering at MINUSMA øyeblikkelig ble trukket tilbake, og 30. juni 2023 vedtok FNs sikkerhetsråd å terminere mandatet etter resolusjon 2640 (2022) og gjennomføre tilbaketrekning av mannskapet og overføring oppgaver innen 31. desember 2023.

## Referanser


## Eksterne lenker
*
Annabelle Vestry

**Annabelle Vestry** (pseudonym) har skrevet serien "Carlyle-trillingene". En spin-off av serien "Gossip girl" av Cecily von Ziegesar.

#### Carlyle-trillingene
* Carlyle-trillingene (Gossip girl_ The Carlyles) 2008
* Kan ikke få nok (You Just Can't Get Enough) 2008
* (Take A Chance On Me) 2009
* (Love the One You're With) 2009

## Kilder
* Bøker av  hos Bibsys.
* Bøker av  hos Bibsys.

## Referanser
Nucleus suprachiasmaticus

**Nucleus suprachiasmaticus** (**SCN**) eller **kroppens biologiske klokke** er en klynge nevroner som befinner seg i den frontale delen av hypothalamus, og har noe med søvn-våken-regulering å gjøre. Nucleus suprachiasmaticus sender cirkademisk informasjon til andre deler av hjernen.

Den biologiske klokka sørger for at alle de biologiske prosessene i kroppen vår følger samme rytme, som for eksempel søvn-våkenhet, temperaturregulering, matinntak, hormonregulering og så videre.

Klokka styres av klokkegener som bygges opp og brytes ned i et bestemt tempo, og danner en indre rytme som justeres av ytre miljøfaktorer (zeitgebers), som for eksempel lys. På denne måten tilpasser vi oss det ytre miljøet vi lever i.

Nucleus suprachiasmaticus kan ha sammenheng med det grusomme lidelsen klasehodepine. En norsk doktoravhandling hevder at, 

## Referanser
Jucelino Nobrega da Luz

**Jucelino Nobrega da Luz** (født 1960) er en brasiliansk lærer og foredragsholder. Han er kjent for sine påståtte evner som sanndrømt.

Da Luz har fått oppmerksomhet for sine angivelige sanne drømmer der han i detalj hevder å ha forutsett store hendelser. Selv oppgir han å ha oppdaget disse evnene som niåring. Han har blant annet hevdet å ha drømt om terrorangrepet 11. september 2001 og jordskjelvet og tsunamien i Indiahavet 2004. I Norge har han fått oppmerksomhet for påstanden om å skulle ha forutsett terroraksjonen 22. juli 2011, og varslet den norske ambassaden om dette i et rekommandert brev allerede i 2007. Han har også gjort krav på 25 millioner dollar i belønning fra amerikanske myndigheter fordi han skal ha varslet dem om hvor Saddam Hussein skal ha gjemt seg.

I 2007 kom da Luz i fokus i sitt hjemland etter at han påsto å ha forutsatt et brutalt knivdrap hvor han også utpekte gjerningmannen. Han presenterte da et offisielt dokument som skulle bekrefte at brevet var datert i forkant av drapet. Etterforskningen viste imidlertid at det bare kunne dokumenteres at da Luz hadde kjøpt to frimerker på denne datoen, ikke at brevet var postlagt på den aktuelle datoen.

I 2008 mente den brasilianske TV-kanalen Globo TV å kunne bevise at da Luz hadde forfalsket dokumenter for å finne dekning for sine påstander om å ha forutsett hendelser før de inntraff. Jucelino Nobrega da Luz anla søksmål mot Globo TV hvor han hevdet at det var disse som hadde forfalsket doumentasjon i saken, men dette er blitt avvist av brasiliansk rett.

Spådommene til da Luz har også fått stor oppmerksomhet i Japan der han i 2007 blant annet spådde tusenvis av døde i et kolerautbrudd og ytterligere tusener av drepte i et stort jordskjelv. Dette ble kringkastet på japansk TV og skapte bekymringer i befolkningen. Senere ble da Luz senere konfrontert med at ikke en eneste av disse spådommene slo til, og han uttrykte da glede over at katastrofene ikke hadde inntruffet. 

Den norske ambassaden i Brasil har bekreftet at brevet fra da Luz som varslet om tragedien 22. juli først kom frem seks dager etter hendelsen inntraff.

Den 30. april 2013 holdt da Luz et foredrag på Litteraturhuset i Bergen, hvor han spådde at en tsunami ville ramme Norge, og sa dette ville skje den 25. november 2013.

I 2014 spådde da Luz at et brasiliansk passasjerfly skulle få motorhavari og styrte. Flyselskapet reagerte da med å endre nummeret på flygningen for å unngå bekymrede passasjerer.

## Referanser


## Eksterne lenker
* Jucelino Nobrega da Luz' offisielle hjemmeside
* Den «sanndrømte» Jucelino Nobrega da Luz drømmer bare feil SAKSYNT
* Disse brevene skal Jucelino Nobrega da Luz ha sendt VG
Federal Medical Center, Devens

**Federal Medical Center, Devens** er et fengsel i Worcester County i den amerikanske delstaten Massachusetts, drevet av den føderale etaten Bureau of Prisons. Fengselet huser innsatte som behøver spesialisert eller langvarig medisinsk eller psykologisk behandling. De innsatte tilhører ulike sikkerhetskategorier, fra hvitsnippforbrytere til mafiamedlemmer og sedelighetsforbrytere.

## Eksterne lenker
*
Pål Martin Sand

**Pål Martin Sand** (1976–2024) var en norsk advokat og politiker (Ap). Sand var statssekretær for justis- og beredskapsminister Grete Faremo i Jens Stoltenbergs andre regjering fra 2. mai 2013 til regjeringsskiftet etter stortingsvalget i 2013.

Han var cand.jur. fra Universitetet i Oslo og Master of Laws fra King’s College London i 2004 og var dommerfullmektig i Hedmarken tingrett 2012–2013. Fra 2016 var han advokat og partner i Dæhlin Sand Advokatfirma. 

Han var personlig rådgiver for Arbeiderpartiets daværende partisekretær Raymond Johansen fra 2009 til 2012, politisk rådgiver for Aps justisfraksjon på Stortinget fra 2007 til 2009 og personlig rådgiver for partiets parlamentariske nestleder fra 2006 til 2007. Sand var også leder av bedriftsforsamlingen i Sporveien, medlem av Oslo kommunes klagenemnd og medlem av havnestyret i Oslo. Han var medlem av Oslo bystyre i åtte år fra 1999 og fylkessekretær i Arbeidernes ungdomsfylking (AUF) 1997–1998. 

## Referanser
Sur (Oman)

**Sur** (arabisk: صور) er hovedbyen i guvernementet Sør-Ash Sharqiyah i det nordøstlige Oman, ved kysten av Omanbukta. Byen ligger 150 km sørøst for hovedstaden Muskat og har historisk sett vært kjent som en viktig destinasjon for sjøfarere. I dag spiller sjøfart fortsatt en viktig rolle for livet i byen. Ved folketellingen i 2003 hadde Sur 66&nbsp;785 innbyggere.

## Historie

Allerede på 500-tallet var Sur et etablert senter for handel med Øst-Afrika. På 1500-tallet var det portugiserne som hadde kontroll over byen, men den omanske imamen Nasir ibn Murshid klarte å frigjøre byen fra portugisisk styre. Byen hadde deretter en økonomisk fremgang, blant gjennom handel med India og Øst-Afrika. Dette fortsatte frem til midten av 1800-tallet, da britene innførte forbud mot slavehandel. Byen ble ytterligere svekket av åpningen av Suezkanalen, som medførte at byens handel med India opphørte. 

## Skipsbygging
Sur er en av de mer kjente byene i Persiabukta når det gjelder bygging av trebåter og treskip. Byens historiske beliggenhet gir den en mulighet til å overvåke Omanbukta og Det indiske hav. Mange skip har blitt bygget i denne byen, slik som sambuk og ghanjah. De seilte tidligere så langt som til Kina, India, Zanzibar, Irak og mange andre land. Disse fartøyene ble også brukt til perlefisking. Byen har beholdt sitt rykte som en viktig by for bygging av dhow frem til den dag i dag. 

## Klima
Sur har et varmt ørkenklima med veldig lite nedbør og høye temperaturer. Siden det er en kystby blir nattemperaturen aldri veldig lav. Sur har ingen tydelig regnsesong, men mars pleier å være den våteste måneden og september den tørreste. Sur blir fra tid til annen rammet av sykloner. I 2007 herjet syklonen Gonu byen, og i 2010 ble Sur rammet av syklonen Phet.  

## Galleri

Fil:Oman, Sur, Al Ayjah Creek and Bridge.jpg|En naturlig havn i Sur
Fil:Sur, Oman (13).jpg|Moskéen i Sur
Fil:Sur, Oman (9).jpg|Fort
Fil:Lighthouse - Al Ayjah, Sur, Oman.jpg|Al Ayjah fyr i Sur 
Fil:Ayajh6.jpg|Surs dhow-verft 


## Referanser